Apple kompaniyasi kuzda uch xil iPhone 7 qurilmasini taqdim qiladi. Bu haqida Nowhereelse.fr sayti ma’lum qildi. Tasvirlarda uch xil - “oddiy” iPhone 7 modeli, “yiriklashtirilgan” iPhone 7 Plus va “professional” iPhone 7 Pro modellari aks etgan. Avval hech qanday ma’lumot bo‘lmagan rro-versiya eng zamonaviy “ayfon” bo‘lib, u qolgan ikki qurilmadan qimmatroq bo‘lishi ma’lum qilingan. Suratlarga qaraganda u va 5,5 dyuymli fablet bir xil hajmga ega. Ular o‘rtasidagi asosiy tafovut - ikki obektivli Pro kamerada bo‘ladi. Bundan tashqari iPhone 7 Pro qurilmasining orqa qopqog‘ida klaviatura muqovasini yoqish uchun iPad Pro planshetida qo‘llanadigan smart-konnektori ko‘rinib turibdi. So‘nggi S-seriya relizi o‘tgan yili bo‘lib o‘tgan edi, shu bois kuzda “harfsiz” modellar anonsi kutilmoqda.